als_Latn dik_Latn sag_Latn
Emiri i Kuvajtit shkon në Arabinë Saudite për të biseduar rreth çështjes së Katarit
Emiri i Kuvajtit sot do të shkojë në Arabinë Saudite për të biseduar me mbretin Selman bin Abdulaziz në lidhje me krizën e krijuar në marrëdhëniet mes Riadit dhe Dohas.
Kanali televiziv Al-Xhazira njoftoi se Sabah Ahmed Al-Sabah sot do të shkojë në Xheda të Arabisë Saudite për të biseduar me mbretin saudit në lidhje me krizën e fundit në rajon. Emiri i Kuvajtit para kësaj, ka biseduar me telefon me emirin e Katarit Sheik Tamim bin Hamd Ale Thani. Emiri i Kuvajtit në këtë kontakt telefonik ka kërkuar nga homologu i tij katariot të bëjë përpjekje për reduktimin e tensioneve në marrëdhëniet mes anëtarëve të Këshillit për Bashkëpunim të Gjirit Persik. Kuvajti edhe më parë në vitin 2014, ka ndërmjetësuar për reduktimin e tensioneve mes Katarit dhe anëtarëve të Këshillit për Bashkëpunim të Gjirit Persik. Kjo është në kohën kur mbreti Abdullah i II-të i Jordanisë, ka anuluar vizitën e tij në Kuvajt që pritej të zhvillohej sot. Gjatë kësaj vizite pritej të diskutoheshin zhvillimet më të fundit në lidhje me Katarin, mirëpo është kërkuar nga mbreti i Jordanisë që të anulojë këtë vizitë.
als_Latn als_Latn als_Latn